國立桃園國民中學 一零八學年度 國語文競賽
客家語朗讀文章（海陸腔）編號01號
【耕種人个子女】陳米英原作
頭擺个生活，六月天公會噍蕹菜就愛停動，正經係日日做到兩頭烏。
記得還細時節，阿爸食个頭路係鐵路局个道班工，也就係擎鐵鎚做鐵路个工人，逐日屋下先做一睏事正去上班，所以阿爸个手腳盡煞，不管做麼个事情都盡有煞氣，𠊎兜細人仔，乜無人敢推懶，尤其係緊工時節堵著風搓天，一時間喊無師父，屋下又無人好換工，乜喊無工人，全部就搶等愛收成自家个禾穀，若係慢著一日半日，該橫到歸坪歸田个禾仔跈等就生芽，一來無法度用機器收割，二來生芽个穀又賣無價，大半年來个辛苦就分風搓搣到淨淨，正經係膝頭就會出目汁。該量時个莊下人較老實，無像這下个耕田儕較有常識，會申請政府補助，在𠊎个印象中，長下聽著阿爸、阿姆道嘆，耕田人看天食飯，天係無撿你食，做死乜無人賠，斷真有影哦，難怪會有「人害人肥卒卒，天害人一把骨」个俗諺，這係天災，無奈何，俚還係愛認命、順應天理。
想起頭擺，𠊎屋下个細人仔各有各个事愛做，細倈仔愛掌牛、割草；細妹仔愛掃地泥、洗衫褲、撿樵、晒穀。講著晒穀，緊工時節家家屋屋都愛自家晒，就算請人乜無人有閒𢯭手啊！屋下座大个阿姊全部嫁忒咧，伸著𠊎這講好聽安到「滿女」个，就愛㧡起晒穀个擔頭，想著該甲零地个穀，全部愛用祛齊，一祛齊一祛齊硬掃到淨，正經係手工个哦！這下想起該咬人个日頭，歸身汗流脈落，做到出油个樣仔，發夢都還會驚哦！毋過牙根齧等又乜過來咧。
這下無共樣咧，在田肚，機器行過去就搣到淨淨俐俐、好勢好勢，黏時載去農會交濕穀換現金，實在有方便。頭擺俚兜細人仔毋使爺哀講，該做个事情有頭有尾做到好好，讀書人讀書寫字係暗晡頭食飽夜，大人在天時坪尞涼泡茶該時，俚在廳下抑係灶下个桌頂寫，從來乜毋識無寫忒，第二朝晨還愛比人較早到學校。想起讀小學該駁仔，係堵著落水天，赤腳嫲踏，一領水衣布抵等，半行半走去學校，該無鞋好著个日仔，係毋堵好跺到蟲䘆，斯走投無路驚到半生死，回想起來，有時還會打激顫呢？在這時代有時講分學生仔聽，無人會相信哦！
時代一直在該進步，生活乜一直改善，電子、電訊取代手工个日仔，頭擺艱難困苦食著毋好个日仔，練就𠊎這下賺食个本等，雖然賺無多，但係最起碼个生活，毋使摎子女伸手乜過得日仔得，永遠保留等客家人勤儉堅耐个精神。
國立桃園國民中學 一零八學年度 國語文競賽
客家語朗讀文章（海陸腔）編號02號
【一碗甜菜卵花湯】梁愛珠原作
十月冬禾割忒了後，天時漸漸轉秋咧，天氣也涼爽咧，阿姆个菜園肚，種當多菜頭、大菜、大心菜、包心白、結頭菜、高麗菜。這兜菜一看就知收成後，準備年下㧡去街路賣，有伸个斯晒乾入盎囥起來。這兜事全全係𠊎兜細人仔愛𢯭做个。菜園肚角頭角尾脣頭，看得著另外有種「甜菜」，也有人講係香甜菜、皇帝菜，有一息仔清淡菊花香。這甜菜無論係用來煮湯、煠過滴兜油搵醬、單淨炒，斯非常清甜爽口，做得講係客家人最愛个風味。
菜園肚一大遍个菜頭、大菜好摘咧，大人細子背痀痀、頭磬磬仔一頭一頭挷，做到腰骨痠軟，一半下就想企直來伸一下腰骨。趕日頭花出來，菜頭洗淨剁垤禾埕晒，大菜吊在竹篙頂晒，臨暗仔收轉來用大醃缸滷鹹後，用腳來跺，就變鹹菜，續等過晒就係鹹菜乾、菜脯乾。一雙手一雙腳，因為分鹽水浸忒久，十隻手指頭摎腳㬹，長下必到血漬漬，也愛刻耐仔忍等痛𢯭手做，大人吩咐个事毋敢推，總講爺哀希望屋下過隻好年。
有一年冬下頭，堵著寒流來，濕溚溚个天時，這粗重个事一年過一年，儕儕做到腰拑背吊，𠊎毋堵好嗄冷著，身體一陣寒一陣熱，作燒咧，人懶𧊅𧊅仔。該時莊下時行家家屋屋廳下、壁頂都有吊等一種成藥，安到「家庭平安良藥」个藥袋仔，袋肚有傷風感冒个、顧胃腸个、顧筋骨痠軟个、著傷膏个、貼个藥膏項項有，放藥包仔个人，逐隻月定時會來換添藥仔，一隻月算數一擺。阿姆遽遽尋出一包退燒藥分𠊎食，過幾下日燒還係無退，燒到會熝人，歸身軟怠怠仔，該量時生活清苦，細病無出莊去街路分先生看。
阿姆心肝肚掛吊到無結無煞，記得該日臨暗仔發風落水，佢䟓工著等水衣去菜園肚割甜菜轉來，煮一碗燒燒个「甜菜卵花湯」兜在眠床脣，扶等𠊎䟘起來凴
等佢个膴身，一湯匙一湯匙舀分𠊎食該時，有一種清甜个味緒，過無幾久黏時潑大汗，燒漸漸仔就退忒咧，𠊎知阿姆種个甜菜摎雞卵係準備愛賣个，平常時毋盼得食，這下為著子女个身體愛趕緊復原，爺哀惜子連心，仰般就有辦法。
想起頭擺農業時代，細人仔發病時節，爺哀舂頭磕額尋草藥材，病症無起色時，正會去街路尋先生看，爺哀就背囊背等三步做兩步趕緊行，窮苦到連一輛腳踏車就無。一碗簡單个「甜菜卵花湯」，心肝肚就張淰淰个愛。難怪「甜菜」也有人講係皇帝菜。子女著病時有爺哀个服侍，俚做子女个有影就像細皇帝樣。

國立桃園國民中學 一零八學年度 國語文競賽
客家語朗讀文章（海陸腔）編號03號
【面仔】魏秋娥原作
民國五十年左右，在𠊎還細个時節，𠊎屋下戴在山肚，屋脣有兩大垤土地，一垤拿來種柑仔，另外一垤種番薯。該量時有人成功接枝一種新品種个朳仔，逐叢樹仔打當結，逐隻朳仔又大又靚，咬起來脆脆又當有水，大家摎佢安到「月朳」，乜有人講做「四季朳」，在該時當時行種「月朳」，聽講做得賺盡多錢，所以阿爸摎全部个番薯田，改種「月朳」。柑仔摎「月朳」係屋下主要个收入，逐朝晨阿爸阿姆就會㧡等果子去市場該搭仔賣，𠊎摎阿哥、阿姊乜會𢯭㧡。
阿姆教𠊎兜面頂該層定著愛擇外型較靚又勻大个果子，一隻一隻排到齊齊，俚客話安到「面仔」，目的係愛分市場个水果販來割貨去賣，「面仔」排到越好看，屋下个果子斯賣越多；若係排到毋順人客个意、毋上眼，水果販該兜頭家、頭家娘毋肯摎俚割貨，𠊎兜斯愛一斤一斤慢慢仔賣，成時賣到當晝還賣毋到二十斤。阿姆講：「做生理斯係恁樣，牛眼核摒屎朏——看各人个本等，麼人个『面仔』較合水果販个意，分佢兜行兼來，正有機會請佢兜試食果子，俚屋下个果子正做得賣淨淨。」
成下𠊎兜乜會幾斤幾兩零星賣，識堵著人客，用手指甲這揕 一下，該揕一下，想試看朳仔有水無？罅脆無？分人揕過个朳仔黏時多加幾點烏點，恁樣个朳仔就賣毋出咧；𠊎兜當驚該專門揀「面仔」來揕个人客，因為分佢揕過个朳仔斯變媸咧，賣出个價數較低，箱肚伸个朳仔就還較賣無價咧！該揀肥擇瘦个人客，又好講價，講來講去，又買無幾隻，阿姆總係當愁慮，試著自家無嘴碼當毋壁，講人毋贏，賣著恁少錢。
𠊎想著好辦法，𠊎摎朳仔切做一細垤一細垤，用鹽水拋一下，見看著人客斯行前去請佢試食，𠊎細細聲講：「阿叔，阿姨，請你試食看哪！𠊎屋下个朳仔當脆、當甜又當有水，毋係斯面頂个較大隻定定，籃仔肚个隻隻像𠊎肥肥大大，當好食哦！拜託你試食看哪！」市場肚來往个人客正式全部行兼來試食朳仔，買盡多朳仔轉去，又安𧩣𠊎「恁得人惜」、「恁有嘴碼」、「恁會做生理」、「笑容恁甜」……，買過个人客加兩日又來交官，回頭客盡多，笑等問阿姆：「頭家娘，你屋下這隻『面仔』當靚當大隻！賣幾多錢？」一頭講一頭笑，阿姆講：「這隻『面仔』係天價，賣毋得！賣毋得！」

屋下个生理緊來緊好，阿姆講全部係𠊎个功勞，𠊎實在當暢！

國立桃園國民中學 一零八學年度 國語文競賽
客家語朗讀文章（南四縣腔）編號01號
【耕種人个子女】陳米英原作
頭擺个生活，六月天公會噍蕹菜就愛停動，正式係日日做到兩頭烏。
記得還細時節，阿爸食个頭路係鐵路局个道班工，也就係背鐵鎚仔做鐵路个工人。每日屋下先做一齣事正去上班，故所阿爸个手板盡遽，毋管做麼个事情都盡有煞氣。𠊎等細人仔，乜無人敢推懶，尤其係緊工時節堵著風搓天，一下仔喊無師父，屋下又無人好交工，乜係喊無工人，全部就搶等愛收成自家个禾穀。係準慢吔一日半日，該橫到歸坪歸田坵个禾仔跈等暴芽，一來無法度用機器收成，二來暴芽个穀又賣無價數，歸半年來个辛苦就分風搓搣到淨淨，正式係膝頭都會出目汁。該下仔个田莊下人過老實，無像今這下个耕田人過有常識，會申請政府補助。在吾个印象中，輒常聽著阿爸、阿姆道嘆，耕田人看天食飯。天係無撿你食，做死乜無人賠，斷真有影哦。難怪會有「人害人肥漬漬，天害人一把骨」个俗諺。這係天災，無奈何，𠊎等人還係愛認命、順應天理。
想起頭擺，吾屋下个細人仔各有各个事愛做，細倈仔愛掌牛、割草；細妹仔愛掃地泥、洗衫褲、拈樵、晒穀。講著晒穀緊工時節，家家屋屋都愛自家晒穀，就算請人乜無人有閒𢯭手啊！屋下座大个阿姊全部嫁核吔，伸著𠊎這講好聽安到「滿女」个就愛㧡起晒穀个事頭吔。想著該甲過地个穀，全部愛用祛把，一祛把一祛把硬掃到淨，正式係手工个哦！這下想起該會咬人个日頭，歸身汗流脈落，做到出油个樣仔，發夢都還會著驚哦！毋過牙根囓等又乜過來吔。

今這下無共樣吔，在田坵肚機器行過去就搣到淨淨俐俐、好勢好勢，黏便
載去農會交濕穀換現金，實在有方便。頭擺𠊎等細人仔毋使爺哀講，該做个事情有頭有尾做到好好。細人仔讀書寫字係暗晡頭食飽夜，大人在禾埕尞涼泡茶時，𠊎等在廳下抑係灶下桌項寫字，從來乜毋識無寫核，第二日還愛比人過早到學校。想起讀小學該幾下年，係堵著落雨天，赤腳嫲踏，一領水衣布仔抵等，半行半走去學校。無鞋好著个日仔，回想起來，係毋堵好躪著䘆公，走無路驚到半生死，有時還會緊顫呢！在這時代有時講分學生仔聽，無人會相信！

時代緊進步，生活乜緊改善，電子、電訊代換吔手工个日仔。頭擺艱難困苦、食著毋好个日仔，練就𠊎這下賺食个本事。雖然賺無多，但最起碼个生活，毋使同子女伸手乜過得日仔，永遠保留等客家人勤儉、堅耐个精神。
國立桃園國民中學 一零八學年度 國語文競賽
客家語朗讀文章（南四縣腔）編號02號
【一碗甜菜卵花湯】梁愛珠原作
十月冬頭割核禾後，天時漸漸轉秋，天氣也涼爽吔。阿姆个菜園肚，種蓋多蘿蔔仔、芥菜、大心菜、包心白、結頭菜、高麗菜。這兜菜一看就知收成後，準備年下仔㧡擔去街項賣，有伸个晒乾愛入盎囥起來。這兜事頭全全係𠊎等細人仔愛𢯭做个。菜園肚角頭角尾脣口看得著另有種「甜菜」，也有人講係香甜菜、皇帝菜。有一息仔清淡个菊花香，這甜菜無論係用來煮湯、煠過跌兜油蘸醬、大鑊炒，非常清甜爽口，做得講客家人最好个風味。

菜園肚一大片个蘿蔔仔、芥菜好摘吔，大大細細背痀痀頭磬磬仔一頭一頭挷，做到腰骨痠軟，一半下就想企直來伸一下腰骨，趕日頭花出來，蘿蔔仔洗淨剁塊禾埕晒，芥菜吊等竹篙項晒，臨暗收轉用大醃缸滷鹹，用腳來蹬，就變鹹菜續等過晒就係鹹菜乾、蘿蔔乾。一雙手一雙腳，因為同鹽水浸濕過久，十支手指頭同腳㬹，時時必開血漬漬，也愛刻耐仔𢯭手忍痛做，大人吩咐个事毋敢推，總講爺哀希望屋下過個好豐年。
有一年冬下頭，堵著寒流來，濕溚溚个天時，這粗勞个事一年過一年，人人做到腰拑背吊，𠊎毋堵好嗄寒著，身體一下寒一下燒，發燒吔，就懶𧊅𧊅仔。該時莊下時行家家屋屋廳下，壁項都有吊等一種成藥安到「家庭平安良藥」个藥包袋仔，袋仔項有傷風感冒个、顧胃腸个、顧筋骨痠軟个、著傷膏个、貼个藥膏項項有。搭藥包仔个人，每隻月定時會來換添藥仔，一個月算數一擺，阿母共快尋出一包退燒藥分𠊎食。過幾下日還係燒無退，燒到會熝人，歸身軟怠怠仔，該下仔生活清苦，小病無出莊去街路看先生。
阿姆心肝掛吊無結無煞，記得該日臨暗仔發風落雨，佢䟓䟓著等水衣去菜園肚割甜菜歸來，煮一碗燒燒个「甜菜卵花湯」兜在眠床脣，扶等𠊎䟘起來凴厥身邊，一調羹一調羹舀分𠊎食該下，有一種清甜个味緒。過無幾久黏時潑大汗，發燒漸漸仔就退核吔。𠊎知阿姆種个這甜菜同雞卵係準備愛賣个，平常時毋盼得食，這下為著子女康健愛趕緊復原，爺哀惜子連心，仰仔就有辦法。
想起頭擺農業時代，細人發病時節爺哀舂上舂下尋草藥材，病症無起色時，正會去街肚尋先生看，爺哀就背囊背啊等三步做兩步趕緊行，窮苦到連一臺腳踏車就無。一碗簡單个「甜菜卵花湯」，心肝肚就裝滿滿个愛。難怪「甜菜」也有人講係皇帝菜。子女著病時有爺哀个服侍，𠊎等做子女个有影就像小皇帝樣仔。

國立桃園國民中學 一零八學年度 國語文競賽
客家語朗讀文章（南四縣腔）編號03號
【面仔】魏秋娥原作
民國五十年左右，在𠊎還細个時節，𠊎屋下歇在山肚，屋脣有兩大塊土地，一塊拿來種柑仔，另外一塊種番薯仔。該下仔有人成功接枝一種新款个拉朳仔，每頭樹仔打蓋結，每粒拉朳仔又大又靚，咬起來脆脆又盡有水，大家同佢安到「月朳」，乜有人講做「四季朳」，在該時盡時行種「月朳」，聽講做得賺盡多錢，故所阿爸同全部个番薯田，改種「月朳」。柑仔同「月朳」係屋下主要个收入，每朝晨阿爸阿姆就會㧡等果子去市場該搭仔賣，𠊎同阿哥、阿姐
乜會𢯭㧡。

阿姆教𠊎等面項該層定著愛擇外型過靚又勻大个果子，一粒一粒排到齊齊，𠊎等客話安到「面仔」，目的係愛分市場个水果販來割貨去賣，「面仔」排到越好看，屋下个果子就賣越多；係排到毋順人客个意、毋上眼，水果販該兜頭家、頭家娘毋肯同𠊎等割貨，𠊎等就愛一斤一斤定定仔賣，有時節賣到當晝還賣毋著二十斤。阿姆講：「做生理就係恁仔，牛眼核摒屎朏——看各人个本等，麼人个『面仔』過合水果販个意，分佢等行兼來，正有機會請佢等試食果子，𠊎等屋下个果子正做得賣淨淨。」

下把仔𠊎等乜會幾斤幾兩零星賣，識堵著人客，用手指甲這揤一下，該揤一下，想試看啊拉朳仔有水無？罅脆無？分人揤過个拉朳仔黏時多加幾點烏點，恁仔个拉朳仔就賣毋出吔。𠊎等盡驚該專門擇「面仔」來揤个人客，因為分佢揤過个拉朳仔就變媸吔，賣出个價數過低，箱仔肚伸个拉朳仔就更加賣無價吔！該揀肥擇瘦个人客，又好講價，講來講去，又買無幾粒，阿姆總係盡愁慮，試著自家無嘴碼蓋毋壁，講人毋贏，賣著恁少錢。

𠊎想著好辦法，𠊎同拉朳仔切做一小塊一小塊，用鹽水拋一下，見看著人客就行前去請佢試食，𠊎細細聲講：「阿叔，阿姨，請你試食看啊！𠊎屋下个拉朳仔蓋脆、蓋甜又盡有水，毋係就面頂个過大隻定定，籃仔肚个粒粒像𠊎肥肥大大，蓋好食喔！拜託你試食看啊！」市場肚來往个人客正式全部行兼來試食拉朳仔，買盡多拉朳仔歸去，又說𠊎「恁得人惜」、「恁有嘴碼」、「恁會做生理」、「笑容恁甜」……，買過个人客加兩日又來交官，回頭客盡多，笑等問阿姆：「頭家娘，若屋下這隻『面仔』真靚真大隻！賣幾多錢？」緊講緊㖸，阿姆講：「這隻『面仔』係天價，賣毋得！賣毋得！」

屋下个生理緊來緊好，阿姆講全部係𠊎个功勞，𠊎正式蓋暢！

桃園國民中學 一零八學年度 國語文競賽
客家語朗讀文章（四縣腔）編號01號
【耕種人个子女】陳米英原作
頭擺个生活，六月天公會噍蕹菜就愛停動，正經係日日做到兩頭烏。
記得還細時節，阿爸食个頭路係鐵路局个道班工，也就係擎鐵鎚做鐵路个工人，逐日屋下先做一睏事再去上班，故所阿爸个手腳盡煞，不管做麼个事情都盡有煞氣，𠊎兜細人仔，乜無人敢推懶，尤其係緊工時節堵著風搓天，一時間愛喊無師父，屋下又無人好換工，乜喊無工人，全部就搶等愛收成自家个禾穀，若係慢吔一日半日，該橫到歸坪歸田坵个禾仔跈等生芽，一來無法度用機器收割，二來生芽个穀又賣無價數，大半年來个辛苦就分風搓搣到淨淨，正經係膝頭就會出目汁。該央時个莊下人較老實，無像今這下个耕田儕較有常識，會申請政府補助，在吾个印象中，輒常聽著阿爸、阿姆長透道嘆：「耕田人看天食飯，天係毋撿你食，做死乜無人賠」。斷真有影哦，難怪會有「人害人肥㑁㑁
，天害人一把骨」个俗諺，這係天災，無奈何，人還係愛認命、順應天理。
想起頭擺，吾屋下个細人仔各有各个事愛做，細倈仔愛掌牛、割草；細妹仔愛掃地泥、洗衫褲、撿樵、晒穀。講著晒穀緊工時節，家家屋屋都愛自家晒穀，就算請人乜無人有閒𢯭手啊！屋下座大个阿姊全部嫁忒哩，伸著𠊎這講好聽安到「滿女仔」个就愛㧡起晒穀个擔頭了，想著該甲零地个穀，全部愛用祛把，一祛把一祛把硬掃到淨，正經係手工个哦！這下想起該咬人个日頭，歸身汗流脈落，做到出油个樣仔，發夢都還會著驚哦！毋過牙根囓等又乜過來了。
今這下無共樣了，在田坵肚機器行過去就搣到淨淨俐俐、好勢好勢，隨時載去農會交濕穀換現金，實在有方便。頭擺兜細人仔毋使爺哀講，該做个事情有頭有尾做到好好，讀書人讀書寫字係暗晡頭食飽夜个事，大人在坪下尞涼泡茶時，俚在廳下抑係灶下桌項寫，從來乜毋識無寫忒，第二朝晨還愛比人早到學校，想起讀小學該駁仔，係堵著落雨天，赤腳嫲踏，一領水衣布抵等，半行半走去學校，無鞋好著个日仔，回想起來，若毋堵好踏著蟲䘆，走頭無路驚到半生死，有時還會打激顫呢！在這時代有時講分學生仔聽，無人相信有哦！
時代一直在進步，生活乜一直改善，電子、電訊取代吔手工个日仔，頭擺艱難困苦食著毋好个日仔，練成𠊎這下賺食个本等，雖然賺無多，但最起碼个生活，毋使摎子女伸手乜過得日仔，永遠保留著客家人勤儉堅耐个精神。
桃園國民中學 一零八學年度 國語文競賽
客家語朗讀文章（四縣腔）編號02號
【一碗甜菜卵花湯】梁愛珠原作
十月冬下割忒禾後，天時漸漸轉涼了，也涼爽哩，阿姆个菜園肚，種當多蘿蔔仔、芥菜、大心菜、包心白、結頭菜、高麗菜。這兜菜一看就知收成後，準備年下仔㧡擔去街項賣，有伸个晒乾愛入盎囥起來。這兜事頭全全係𠊎兜細人愛𢯭做个。菜園肚角頭角尾脣邊看得著另有種「甜菜」也有人講係香甜菜、皇帝菜。有一息仔清淡菊花香，這甜菜無論係用來煮湯、煠過滴兜油搵醬、淨炒，當清甜爽口，做得講係客家人最愛个風味。
菜園肚一大片个蘿蔔仔、芥菜好摘了，大人細子背痀痀、頭磬磬仔一頭一頭挷，做到腰骨痠軟，一半下就想企直來伸一下腰骨，趕日頭花出來，蘿蔔仔洗淨剁垤禾埕項晒，芥菜吊等竹篙項晒，臨暗仔收轉用大醃缸滷鹹，用腳來躪，就變鹹菜續等過晒就係鹹菜乾、蘿蔔乾。一雙手一雙腳，因為同鹽水浸濕忒久，十隻手指頭同腳㬹，時時必開血漬漬仔，也愛刻耐仔𢯭手忍痛做，大人吩咐个事毋敢推，總講爺哀希望屋下過隻好豐年。
有一年冬下頭，堵著寒流來，濕溚溚个天時，這粗勞个事一年過一年，儕儕做到腰拑背吊，𠊎毋堵好嗄寒著，身體陣寒陣熱，發燒了，斯懶𧊅𧊅仔。該時莊下時行家家屋屋廳下，壁項都有吊等一種成藥安到「家庭平安良藥」个藥包袋仔，袋仔肚有傷風感冒个、顧胃腸个、顧筋骨痠軟个、著傷貼个藥膏項項有，放藥包仔个人，逐隻月定時會來換添藥仔，一個月算數一擺。阿姆遽遽尋出一包退燒藥分𠊎食，過幾下日還係燒無退，燒到會熝人，歸身軟怠怠仔，該央時生活清苦，小病無出莊去街項看先生。
阿姆心肝掛吊到無結無煞，記得該日臨暗仔發風落雨，佢䟓工著等水衣仔去菜園肚割甜菜轉來，煮一碗燒燒个「甜菜卵花湯」兜到眠床脣，扶等𠊎䟘起來凴
厥身邊，一湯匙一湯匙舀分𠊎食時，有一種清甜个味緒，過無幾久黏時潑
大汗，作燒漸漸仔就退忒了，𠊎知阿姆種个這甜菜摎雞卵係準備愛賣个，平常時毋盼得食，這下為著子女康健愛趕緊復原，爺哀惜子連心，仰般就有辦法。
想起頭擺農業時代，細人仔發病時節爺哀舂頭磕額尋草藥材，病症無起色時，正會去街肚尋先生看，爺哀就背囊背啊等三步做兩步趕緊行，窮苦到連一臺自行車就無。一碗簡單个「甜菜卵花湯」，心肝肚就裝淰淰个愛。難怪「甜菜」也有人講係皇帝菜。子女著病時有爺哀个服侍，兜做子女个有影就像小皇帝樣仔。
桃園國民中學 一零八學年度 國語文競賽
客家語朗讀文章（四縣腔）編號03號
【面仔】魏秋娥原作
民國五十年左右，在𠊎還細个時節，吾屋下歇在山肚，屋脣有兩大垤土地，一垤拿來種柑仔，另外一垤種番薯。該央時有人成功接枝一種新款个朳仔，逐頭樹仔打當結，逐隻朳仔又大又靚，咬起來脆脆又當有水，大家摎佢安到「月朳」，乜有人講做「四季朳」，在該時當時行種「月朳」，聽講做得賺盡多錢，故所阿爸摎全部个番薯田，改種「月朳」。柑仔摎「月朳」係屋下主要个收入，逐朝晨阿爸阿姆就會㧡等果子去市場該搭仔賣，𠊎摎阿哥、阿姊乜會𢯭㧡。
阿姆教𠊎兜面項該層定著愛擇外型較靚又勻大个果子，一隻一隻排到齊齊，俚客家話安到「面仔」，目的係愛分市場个水果販仔來割貨去賣，「面仔」排到越好看，屋下个果子就賣越多；若係排到毋順人客个意、看毋上眼，水果販仔該兜頭家、頭家娘毋肯摎俚割貨，𠊎兜就愛一斤一斤仔慢慢仔賣，成時賣到當晝還賣毋著二十斤。阿姆講：「做生理就係恁樣，牛眼核摒屎——看各人个本等，麼人个『面仔』較合水果販仔个意，分佢兜行兼來，正有機會請佢兜試食果子，俚屋下个果子正做得賣淨淨。」
成下𠊎兜乜會幾斤仔幾兩仔零星賣，識堵著人客，用手指甲這揕一下，該揕
一下，想試看朳仔有熟無？罅脆無？分人揕過个朳仔黏時多加幾點烏點，恁樣个朳仔就賣毋出咧；𠊎兜盡驚該專門擇「面仔」來揕个人客，因為分佢揕過个朳仔就變媸咧，賣出个價數較低，箱仔肚伸个朳仔就還較賣無價了！該揀肥擇瘦个人客，又好講價，講來講去，又買無幾多隻，阿姆總係當愁慮，試著自家無嘴碼當毋壁，講人毋贏，賣著恁少錢。
𠊎想著好辦法，𠊎摎朳仔切做一細垤一細垤，用鹽水拋一下，見看著人客就行前去請佢試食，𠊎細細聲講：「阿叔、阿姨，請你試食看哪！吾屋下个朳仔真脆、真甜又當有水，毋係就面頂个較大隻定定，籃仔肚个隻隻像𠊎肥肥大大，當好食喔！拜託你試食看哪！」市場肚來來去去个人客真實全部行兼來試食朳仔，買盡多朳仔轉去，又阿𧩣𠊎「恁得人惜」、「恁有嘴碼」、「恁會做生理」、「笑容恁甜」……，買過个人客加兩日仔又來交官，回頭客盡多，笑等問阿姆：「頭家娘，若屋下這隻『面仔』真靚真大隻！賣幾多錢？」緊講緊笑，阿姆講：「這隻『面仔』係天價，賣毋得！賣毋得！」
屋下个生理緊來緊好，阿姆講全部係吾个功勞，𠊎真實當暢！

桃園國民中學 一零八學年度 國語文競賽
客家語朗讀文章（大埔腔）編號01號
【耕種人个子女】陳米英原作
頭擺人个生活，六月天公時節，會噍蕹菜斯愛停動，正經係日日做到兩頭烏。

記得還細時節，阿爸食个頭路係鐵路局个道班工，也斯係擎鐵鎚做鐵支路个工人，逐日屋家先做一睏事了，正去上班，因致阿爸个手腳已煞，做麼个事都真結截
，吾等細人，也無人敢推懶，特別係緊工時節堵著風搓天，玄玄風喊無師父，屋家又無人好換工，共樣乜喊無工人，大自家做下都搶緊愛割自家个禾穀，若係慢撇一日半日，該橫去歸坪歸田坵个禾，跈緊斯暴芽，一來無法度用機器收割，二來暴芽个穀又賣無價數，大半年來个辛苦斯分風搓搣淨淨，正經腳膝頭都會出目汁。該當時个田莊人較老實，無像今這下个耕田儕較有常識，會申請政府補助，在吾个印像肚，輒輒聽著阿爸、阿姆長在在道嘆，耕田人看天食飯，天係無愛分你食，做死也無人賠，確實有影哦，難怪會有「人害人肥律律
，天害人一把骨」个往語，這係天災，無奈何，人還係愛認命、順應天理。

想起頭擺，吾屋家个細人各人有各人个份內事，細倈愛掌牛、割草；細妹愛掃地泥、洗衫褲、撿樵、晒穀。講著晒穀，緊工時節，家家屋屋自家都愛晒穀，準講愛請人𢯭手，也尋無閒人哪！屋家座大个阿姊，做下嫁撇咧，伸著𠊎這講好聽安做「滿女」个，斯愛㧡起晒穀个擔頭咧，愐著該甲零地个穀，做下愛用祛把，一祛把一祛把硬掃到淨，正經係手工个哦！這下想著該咬人个日頭，大汗披身，做去出油个樣相，發夢都還會著驚哦！毋過牙根囓緊又乜耐過來
咧。

今這下無共樣哩喲，在田坵肚機器行過去斯搣都淨淨俐俐、好勢好勢，隨載去農會交濕穀換現金，實在有罅方便。頭擺吾等細人毋使爺哀講，該做个事頭有頭有尾做去素絲素絲，讀書人讀書寫字，愛到暗晡頭食飽夜，大人在禾埕尞涼泡茶之時，吾等正有好在廳下抑係灶下桌項寫字，自從乜毋識無寫撇，第二朝脣還愛比人較早到學校，愐著讀小學該駁，見堵著落雨天，打赤腳，一領塑膠布遮核，半行半走去學校，無鞋好著个日，轉想起來，長在毋堵好踏著蟲䘆，驚去半生死，一半下還會激激顫呢？在這時代，成半下緊講分學生聽，無人會信哦！

時代緊在進步，生活乜緊改善，電子、電訊取代用手工个日，頭擺艱難困苦，食著毋好个日，訓練𠊎這下賺食个本等，雖然賺个錢無多，毋過盡基本个生活，毋使同子女伸手日也過得，還保留著客人勤儉堅耐个精神。
桃園國民中學 一零八學年度 國語文競賽
客家語朗讀文章（大埔腔）編號02號
【一碗甜菜卵湯】梁愛珠原作
十月冬頭禾割撇了後，天時慢慢轉秋，也較涼爽咧，阿姆个菜園肚，種當多菜頭、大菜、大心蕒菜、包心白、結頭菜、高麗菜。這兜菜一看斯知收成過後，準備年下愛㧡去街路賣个，若有伸，晒燥愛入盎囥，這兜事頭全全係吾等細人愛𢯭做。菜園角頭角尾脣，看得著有種「甜菜」，也有人講係香甜菜、皇帝菜。帶有一屑屑淡淡个菊花香，這甜菜無論係用來煮湯、抑係煠熟滴兜豆油，搵醬、淨炒，做下都清甜爽口，使得講係客人已好个風味。
菜園肚一大園个菜頭、大菜好摘咧，大人細人背瘟瘟頭磬磬一頭一頭挷，腰骨痠軟去硬硬會斷撇，一半下斯會想企直來伸一下腰骨，趕日頭花出來，菜頭洗淨切角禾埕晒，大菜吊在竹篙晒，陽乾咧收轉入大醃缸滷鹹，用腳來躪，續緊過晒燥斯係鹹菜乾、菜脯。一雙手一雙腳，因致鹽水浸忒久，十隻手指同腳㬹，時時必開血漬漬，也愛刻耐𢯭手忍疾做，大人番咐个事毋敢推懶，總講爺哀也係希望屋家過好年啊！
有一年冬下頭，堵著寒流來，濕溚溚个天時，這粗重个事一年過一年，儕儕都做去腰拑背吊，𠊎毋堵好嗄寒著，身體陣寒陣熱，發燒咧，歸身懶拐拐。該滿莊下時行家家屋屋廳下，壁項都有吊一種便藥安著「家庭平安良藥」个藥包袋，袋肚有寒、感著个、顧胃腸个、顧筋骨痠軟个、著傷膏个、貼个藥膏、藥布，項項有，搭藥包个人，逐個月定期會來換新藥，一個月算一擺數，阿姆遽遽對藥包袋肚，尋出一包退燒藥分𠊎食，過幾下日𠊎還係燒無退，燒去會熝人，歸身軟怠怠，該當時生活清苦，小病無出莊去街路分先生看。
阿姆心肝掛吊去無結無煞，記得該日臨暗發風落雨，佢䟓䟓著水衣去菜園割甜菜，煮一碗燒燒个「甜菜卵湯」捧到眠床脣，扶𠊎凴在厥圓身，一湯匙一湯匙舀分𠊎食，該清甜个味瑞落肚，過無幾久歸身潑大汗咧，燒斯漸漸退撇，𠊎知阿姆種个甜菜同雞卵係愛賣錢个，普通時毋盼得食，這下為著子女身體愛趕緊回復，爺哀惜子連心，較仰脣都會想辦法。
愐起頭擺農業時代，細人一破病，爺哀斯舂頭磕額，尋青草藥烳來食，病症無起色之時，正會去街路尋先生看，爺哀背囊背核破病个細人，三步做兩步用走个拚緊行，該當時匱去連一臺鐵馬都無。一碗簡單个「甜菜卵湯」，代表心肝肚淰淰个愛。難怪「甜菜」也有人講係皇帝菜。子女破病之時有爺哀服侍，等做子女个有影斯像小皇帝个樣。
桃園國民中學 一零八學年度 國語文競賽
客家語朗讀文章（大埔腔）編號03號
【做封面】魏秋娥原作
民國五十年左右，𠊎還細个時節，吾屋家戴在山肚，屋脣有兩大垤地，一垤拿來種柑，另外一垤種番薯。該當時有人接枝一種新品種个朳，逐頭樹都打當結，逐粒朳又大又靚，一咬落去又脆又有汁，大家安佢講做「四季朳」，在該下當時行種「四季朳」，聽講賺得已多錢著，因致恁泥阿爸將番薯田，改種「四季朳」。柑同「四季朳」係吾屋家主要个收入，逐朝脣阿爸阿姆會㧡果子去市場賣，𠊎同阿哥、阿姊也會𢯭㧡。

阿姆教吾等面頂該層定著愛擇外型靚又勻大个果子，一粒一粒排畀齊齊，客話安做「做封面」，目的係愛分市場个水果販看中意正割貨去賣，「封面」做來越好看，屋家个果子斯賣越多；若係排來毋順人客个意、看毋上眼，水果販毋肯割吾等个貨，吾等斯愛一斤一斤慢慢賣，成半下賣到當晝還賣毋上二十斤。阿姆講：「做生理斯係恁泥，牛眼核摒屎朏——看各人个本等，麼人做个『封面』較合水果販个意，餳得厥等行偎來，正有機會請厥等試食果子，等屋家个果子正賣得撇。」
一半下吾等乜會幾斤幾斤零星賣，識堵著人客，用手指甲這揕
一下，該揕一下，想試看朳冇無？脆無？揕過个朳黏時斯加幾點烏點，恁泥个朳斯賣相毋好咧；吾等盡驚該專門擇「封面」來揕个人客，分佢揕過，朳斯變歪看相咧，賣出个價數毋好，箱肚伸个朳斯還較賣無價咧！該揀揀擇擇个人客，又好講價，講來講去，又買無幾多粒，阿姆總係當愁慮，試著自家無嘴碼當毋壁，講人毋贏，正賣著恁少錢。
臨尾，𠊎愐著一個好計謀
，將朳切做一細垤一細垤，用鹽水拋一下，見看著人客斯行前去請佢試食，𠊎細細聲講：「阿叔，阿姨，請你試食看哪！吾屋家个朳真脆、真甜又當有汁，毋係單淨面頂个大粒忒等，透底都恁靚，當好食哦！拜託你試食看哪！」市場肚來來去去个人客，正經做下行偎來試食朳，買已多朳轉去，還安𧩣𠊎「恁得人惜」、「恁有嘴碼」、「恁會做生理」、「笑容恁甜」……，買過个人客加兩日又來交官，𠊎笑笑問阿姆：「頭家娘，若屋家這個『封面』真靚真大漢！愛賣幾多錢？」阿姆講：「這個『封面』係天價，賣毋得！賣毋得！」
屋家个生理緊來緊好，阿姆講做下係吾个功勞，𠊎聽著實在當暢！
桃園國民中學 一零八學年度 國語文競賽
客家語朗讀文章（詔安腔）編號01號
【作穡人个子女】陳米英原作
成過个生活，六月天會噍蕹菜即愛停動，正經係日日做到兩頭烏。
記得細漢時務，阿怙食个頭路係鐵路局个道班工，嘛即係擎鐵鎚做鐵枝路个工人。逐日屋下先做一睏事正去上班，所以阿怙个手腳真緊，毋管做麼个事情都真拚勢，𠊎人細子，嘛無人敢懶尸。尤其係攔工時務堵著颱風天，一時喊無師傅，屋下又無人好換工，抑係喊無工人，歸下即在搶自家愛收成个禾穀。若係慢了一日半日，遐橫到歸坪歸田个禾，黏時即暴芽，一來無法度用機器割，二來暴芽个穀又賣無價數，歸半年來个辛苦即得颱風掃淨淨，正經係膝頭即會出目汁。遐時務个作穡人較老實，無像今這滿个人較有知識，會申請政府補助。在𠊎个印象內底，恬恬聽著阿怙、阿依不時敨大氣講：作穡人䀴天食飯，天若係無撿得你食，做死嘛無人賠。正經有影哦，難怪會有「人害人肥漬漬，天害人一支骨」个老儕事。這係天災，無奈何，人猶係愛認命、順天理。
想起成過，𠊎屋下个細子隨人有隨人个頭路愛做，囝子愛攔牛、割草；妹子愛掃泥下、洗衫褲、撿樵、炙穀。講著炙穀，攔工時務，家家屋屋攏愛自家炙穀，即算請人嘛無人有閒好鬥相共！屋下較大个阿姊攏嫁人啊，伸𠊎這個講好聽喊做「滿女」个即愛擔起炙穀个擔頭啊。想著遐甲外地个穀，歸下愛用祛齊，一祛齊一祛齊硬掃到淨，正經係手工个哦！這滿想起遐咬人个日頭，歸身流汗溚滴，做到出油个樣，發夢都猶會著驚哦！毋過牙根咬蹛，又嘛係過來啊。
今這滿無共款啊，在田內底機器行過去即割到淨俐淨俐、好勢好勢，隨載去農會交濕穀換現金，實在有利便。較早人細子毋使爺哀講，該愛做个事情有頭有尾做到好好。讀書人讀書、寫字係暗頭食飯飽，大人在坪歇涼泡茶个時，人在廳下抑係在灶下桌崠寫，自底嘛毋識無寫了，第二日晨早猶愛比人早去學校。想起讀小學遐駁子，若係堵著落雨天，打赤腳，一領雨衫著蹛，半行半走去學校。無鞋好著个日子，回想起來，若毋堵好蹬著蟲䘆，走到無路，驚到半生死，有時猶會嘟嘟顫咧！在這個時代，有時講得學生聽，無人愛相信！
時代一直在進步，生活嘛一直改善，電子、電訊替換了手工个日子。成過艱難辛苦、食著無好个日子，練出𠊎這滿趁食个本等。雖然趁無多，毋過頭基本个生活，毋使拁子女伸手嘛會得過日，長長久久保留客人勤儉耐苦个精神。
桃園國民中學 一零八學年度 國語文競賽
客家語朗讀文章（詔安腔）編號02號
【一碗甜菜卵湯】梁愛珠原作
十月冬頭，禾割了，天氣漸漸轉秋嘛較涼啊。阿依个菜園內，種真多菜頭、芥菜、大心菜、包心白、甘藍菜、高麗菜。這兜菜一䀴即知收成了後，準備偎年擔去街路賣，有伸个炙乾愛入盎囥起來。這兜事頭歸下係𠊎人細子愛鬥做个。菜園內底角頭邊脣䀴會著另外有種「甜菜」，嘛有人講係香甜菜、皇帝菜。有一兜仔清淡菊花香，這甜菜無論係提來煮湯、煠過滴一兜油搵醬、打淨炒，全然清甜好落嘴，會用講係客人頭愛个味素。
菜園內一大片菜頭、芥菜好挷啊。大人細子背痀痀、頭犁犁一頭一頭挷，做到腰骨痠軟，一半下即想討企直來伸一下腰骨。攔日頭花出來，菜頭洗淨切一垤垤禾坪炙，芥菜吊在竹篙面上炙，烏昏收轉用大醃缸滷鹽，用腳來蹬，即變鹹菜，接落擱炙即係鹹菜乾、菜脯乾。一雙手一雙腳，因為得鹽水浸濕傷久，十隻手指頭和腳㬹，不時必開血汀汀，嘛愛刻耐忍疾鬥做，大人吩咐个事毋敢𢳪，總講爺母希望屋下過一個好豐年。
有一年寒天，堵著寒流來，濕溚溚个天氣。這粗重个事一年擱一年，儕儕做到腰酸背疾。𠊎無堵好嗄寒著，膴身一下寒一下熱，發燒啊，即懶懶。遐時莊下時行家家屋屋廳下、壁崠攏吊一種成藥號做「家庭平安良藥」个藥包袋，袋內底有傷風感著个、顧胃腸个、顧筋骨痠疾个、著傷膏个、貼个藥膏逐件有。寄藥包个人，逐個月定時會來換藥、添藥，一個月算一擺數。阿依攔緊尋出一包退燒藥得𠊎食，過幾下日猶係燒無退，燒到會熝人，歸身軟摺摺，遐時生活艱難，小病無通出莊去街路得先生䀴。
阿依擘心到毋知愛仰子正好。記得遐日偎暗透風落雨，佢撥工著雨衫去菜園割甜菜轉來，煮一碗燒燒个「甜菜卵湯」，囥在眠床脣，扶𠊎跋起來，凴在佢个膴身脣，一湯匙一湯匙舀得𠊎食，有一種清甜个味素。過無幾久，黏時出汗，燒即漸漸退啊。𠊎知阿依種个這甜菜和雞卵係準備討賣个，普通時毋盼得食，這下為著子女康健愛攔緊好，爺哀惜子連心，仰子攏有辦法。
想起成過農業時代，細子破病个時務，爺哀舂頭磕額尋青草藥材，病症無起色个時，正會去街路尋先生䀴。爺哀即背脊骿揹个，三步做兩步攔緊行，散到和一臺鐵馬嘛無。一碗簡單个「甜菜卵湯」，心肝底即裝淰淰个愛。難怪「甜菜」嘛有人講係皇帝菜。子女破病个時，有爺哀个照顧，人做子女个，有影即像小皇帝共款。
桃園國民中學 一零八學年度 國語文競賽
客家語朗讀文章（詔安腔）編號03號
【籠面】魏秋娥原作
民國五十年這站，在𠊎猶細漢个時務，𠊎屋下蹛在山內，屋脣有兩大垤土地，一垤提來種柑子，另外一垤種番薯。遐時有人成功接枝一種新款个朳仔，逐頭樹打真多，逐粒朳仔大擱靚，咬起來脆脆擱真有水，大家拁號做「月朳」，嘛有人講做「四季朳」。在遐睏子真時行種「月朳」，聽講會用趁真多錢，所以阿怙拁歸下个番薯田，改種「月朳」。柑仔和「月朳」係屋下頭要緊个收入。逐晨早阿怙、阿依即會擔果子去市場遐跡位賣，𠊎和阿哥、阿姊嘛會鬥擔。

阿依教𠊎人面上遐緣定著愛擇外型較靚擱般大个果子，一粒一粒排到齊齊，人客事講做「籠面」，為著討得市場个果販子來割貨去賣。「籠面」排到越好䀴，屋下个果子即賣越多。若係排到無順人客个意、䀴毋會上目，果販子遐兜頭家、頭家娘毋肯拁人割貨，𠊎人即愛一斤一斤慢慢子賣，有時務賣到當晝猶賣無二十斤。阿依講：「做生理即係恁，牛眼核摒屎朏——䀴各儕个本等。麼儕个『籠面』較合果販子个意，得佢人行偎來，正有機會請佢人試食果子，人屋下个果子正會用賣淨淨。」
一半下𠊎人嘛會幾下斤幾下兩零星賣。識堵著人客，用手甲這揰一下，遐揰一下，想討試䀴望朳仔有水無？罅脆無？得人揰過个朳仔黏時多幾下點烏點，恁个朳仔即賣毋會出去啊；𠊎人頭驚遐專門擇「籠面」來揰个人客，因為得佢揰過个朳仔即變䆀樣啊，賣出个價數較低，箱底伸个朳仔即擱較賣無價數啊！遐三擇四擇个人客，又愛講價數，講來講去，又買無幾下粒，阿依總係真擘心，感覺自家嘴碼真濫，講毋會贏人，賣到恁少錢。
𠊎想著好方法。𠊎拁朳仔切做一細垤一細垤，用鹽水浸一下，見䀴著人客即行向前去請佢試食。𠊎細細聲講：「阿叔！阿姨！請你試食䀴望！𠊎屋下个朳仔真脆、真甜又真有水，毋係面上个較大粒定，籃內底个粒粒像𠊎肥肥大大，真好食哦！拜託你試食望啦！」市場內底來來去去个人客正額歸下行偎來試食朳仔，買真多朳仔轉去，又安𧩣𠊎恁得人惜、恁有嘴碼、恁會做生理、笑容恁甜……。買過个人客加兩日又來交關，回頭客真多，笑笑問阿依：「頭家娘，你屋下這粒『籠面』真靚、真大粒！賣幾多錢？」著面講著面笑。阿依講：「這粒『籠面』係天價，無討賣！無討賣！」
屋下个生理越來越好，阿依講歸下係𠊎个功勞，𠊎正經真暢！
桃園國民中學 一零八學年度 國語文競賽
客家語朗讀文章（饒平腔）編號01號
【耕種人个子女】陳米英原作
頭擺个生活，六月天公，嘴還噍等蕹菜就愛停動，正經係日日做到兩頭烏。
記得還細時節，阿爸食个頭路係鐵路局个道班工，也就係擎鐵鎚做鐵路个工人，逐日屋下先做一睏事正去上班，所以阿爸个手腳盡煞，不管做麼个事情都當有煞氣，𠊎兜細人仔，乜無人敢推懶，尤其係緊工時節堵到風搓天，一時滴喊無師父，屋下又無人好換工，乜係喊無工人，全部就搶等愛收成自家个禾穀，若係慢咧一日半日，該橫到歸坪歸田坵个禾仔跈等生芽，一來無法度用機器收割，二來生芽个穀又賣無價數，大半年來个辛苦就分風搓搣到淨淨，正經係膝頭就會出目汁。該量時个田莊人較老實，無像今這下个耕田儕較有常識，會申請政府補助，在𠊎个印像中，輒常聽著阿爸、阿姆道嘆，耕田人䀴天食飯，天係無撿你食，做死乜無人賠，斷真有影哦，難怪會有「人害人肥漬漬，天害人一把骨」个俗諺，這係天災，無奈何，俚還係愛認命、順應天理。
想起頭擺，𠊎屋下个細人仔各有各个事愛做，細倈仔愛掌牛、割草；細妹仔愛掃地泥、洗衫褲、撿樵、炙穀。講著炙穀緊工時節，家家屋屋都愛自家炙穀，就算請人乜無人有閒𢯭手啊！屋下座大个阿姐全部嫁忒哩，伸著𠊎這講好聽安到「滿女」个就愛㧡起炙穀个擔頭咧，想著該甲零地个穀，全部愛用祛把，一祛把一祛把硬掃到淨，正經係手工个哦！這下想起該咬人个日頭，歸身汗流脈落，做到出油个樣仔，發夢都還會著驚哦！毋過牙根囓等又乜過來咧。
今這下無共樣咧，在田坵肚機器行過去就搣到淨淨俐俐、好勢好勢，隨載去農會交濕穀換現金，實在有方便。頭擺兜細人仔毋使爺哀講，該做个事情有頭有尾做到好好，讀書人讀書寫字係暗晡頭食飽夜，大人在坪下尞涼泡茶時，俚在廳下也係灶下桌頂寫，從來乜毋識無寫忒，第二晨早還愛比人早到學校，想起讀小學該下，係堵著落雨天，赤腳嫲叉，一領水衣布抵等，半行半走去學校，無鞋好著个日仔，回想起來，若毋堵好踏到蟲䘆，走頭無路驚到半生死，有時還會打激顫呢？在這時代有時講分學生聽，無人相信有呦！
時代一直在進步，生活乜一直改善，電子、電訊取代咧手工个日仔，頭擺艱苦食著毋好个經驗，練就𠊎這下賺錢个本等，雖然賺無多，毋過最起碼个生活，毋使摎子女伸手乜過得，永遠保留等客家人勤儉堅耐个精神。

客家語朗讀文章（饒平腔）編號02號
【一碗甜菜卵花湯】梁愛珠原作
十月冬頭割忒禾後，天時漸漸轉秋咧，天氣也涼爽哩，阿姆个菜園肚，種當多菜頭、大菜、大心菜、包心白、結頭菜、高麗菜。這兜菜一䀴就知收成後，準備年下㧡去街路賣，有伸个炙乾愛入盎囥起來。這兜事頭全全係𠊎兜細人愛𢯭做个。菜園肚角頭角尾旁脣䀴得著另外有種「甜菜」也有人講係香甜菜、皇帝菜。有一息清淡菊花香，這甜菜無論係用來煮湯、煠過滴兜油搵醬、淨炒，非常清甜爽口，做得講係客家人最愛个風味。
菜園肚一大片个菜頭、大菜好摘咧，大人細子背痀痀頭磬磬一頭一頭挷，做到腰骨痠軟，一半下就想企直來伸一下腰骨，趕日頭花出來，菜頭洗淨剁垤禾埕炙，大菜懸在竹篙町炙，臨暗收轉用大醃缸滷鹽後用腳來跺，就變鹹菜，續等過炙就係鹹菜乾、菜脯乾。一雙手一雙腳，因為分鹽水浸濕忒久，十隻手指摎腳㬹，時時必開血漬漬，也愛刻耐𢯭手忍疾做，大人吩咐个事毋敢推，總講爺哀希望屋下過隻好年冬。
有一年冬下頭，堵著寒流來，濕溚溚个天時，這粗重个事一年過一年，儕儕做到腰拑背懸，𠊎毋堵好嗄寒著，身體陣寒陣熱，發燒咧，斯懶拐拐。該時莊下時行家家屋屋廳下，壁面都有懸等一種成藥安到「家庭平安良藥」个藥包袋，袋肚有傷風感冒个、顧胃腸个、顧筋骨痠軟个、著傷膏个、貼个藥膏項項有，放藥包个人，逐隻月定時會來換添藥仔，一个月算數一擺，阿姆遽遽尋出一包退燒藥分𠊎食，過幾下日還係燒無退，燒到會熝人，歸身軟怠怠，該量時生活清苦，小病無出去街路䀴先生。
阿姆心肝掛懸無結無煞，記得該日臨暗發風落雨，佢䟓工著等水衣去菜園肚割甜菜轉來，煮一碗燒燒个「甜菜卵花湯」兜在眠床脣，扶等𠊎跆起來凴
佢个膴身，一湯匙一湯匙舀分𠊎食時，有一種清甜个味緒，過無幾久黏時潑大汗，作燒漸漸就退忒了，𠊎知阿姆種个甜菜摎雞卵係準備愛賣个，平常時毋盼得食，這下為著子女康健愛趕緊復原，爺哀惜子連心，仰般就有辦法。
想起頭擺農業時代，細人發病時節爺哀舂頭磕額尋草藥材，病症無較起色時，正會去街路尋先生䀴，爺哀就背囊背等三步做兩步行，苦到連一輛腳踏車就無。一碗簡單个「甜菜卵花湯」，心肝肚就張淰淰个愛。難怪「甜菜」也有人講係皇帝菜。子女著病時有爺哀个照顧，兜做子女个有影就像小皇帝樣。

客家語朗讀文章（饒平腔）編號03號
【面仔】魏秋娥原作
民國五十年左右，在𠊎還細个時節，𠊎屋下戴在山肚，屋脣有兩大垤土地，一垤提來種柑仔，另外一垤種番薯。該量時有人接成功一種新款个朳仔，逐叢打當結，逐隻朳仔又大又靚，咬起來脆脆又當有水，大家摎佢安到「月朳」，乜有人講做「四季朳」，在該時當時行種「月朳」，聽講做得賺當多錢，所以阿爸摎全部个番薯園，改種「月朳」。柑仔摎「月朳」係屋下主要个收入，逐晨早阿爸、阿姆就會㧡等果子去市場該搭賣，𠊎摎阿哥、阿姐乜會𢯭㧡。

阿姆教𠊎兜面上該層定著愛擇外型較靚又勻大个果子，一隻一隻排到齊齊，俚客家話安到「面仔」，目的係愛分市場个水果販來割貨去賣，「面仔」排到越好䀴，屋下个果子斯賣越多；若係排到毋順人客个意、毋上眼，水果販該兜頭家、頭家娘毋肯摎俚割貨，𠊎兜斯愛一斤一斤慢慢賣，成時賣到當晝還賣毋到二十斤。阿姆講：「做生理斯係恁樣，牛眼核摒屎朏——䀴各人个本等，麼人个『面仔』較合水果販个意，分佢兜行兼來，正有機會請佢兜試食果子，俚屋下个果子正做得賣淨淨。」
成下𠊎兜乜會幾斤幾兩零星賣，識堵到人客，用手指甲這揤一下，該揤一下，想試䀴朳仔有水無？罅脆無？分揤過个朳仔黏時多加幾點烏點，恁樣个朳仔就賣毋出咧；𠊎兜盡驚該專門揀「面仔」來揤个人客，因為分佢揤過个朳仔斯變媸咧，賣出个價數較低，箱仔肚伸个朳仔就更加賣無價咧！該揀肥擇瘦个人客，又好講價，講來講去，又買無幾隻，阿姆總係當愁慮，試著自家無嘴碼當毋壁，講人毋贏，賣到恁少錢。
𠊎想著好辦法，𠊎摎朳仔切做一細垤一細垤，用鹽水拋一下，見䀴著人客斯行前去請佢試食，𠊎細細聲講：「阿叔，阿姨，請你試食䀴哪！𠊎屋下个朳仔真脆、真甜又當有水，毋係斯面頂个較大隻定定，籃肚个隻隻像𠊎肥肥大大，當好食喔！拜託你試食䀴哪！」市場肚來往个人客真實全部行兼來試食朳仔，買盡多朳仔轉去，又阿𧩣𠊎「恁得人惜」、「恁有嘴碼」、「恁會做生理」、「笑容恁甜」……，買過个人客加兩日又來交官，回頭客盡多，笑等問阿姆：「頭家娘，若屋下這隻『面仔』當靚當大隻！賣幾多錢？」一頭講一頭笑，阿姆講：「這隻『面仔』係天價，賣毋得！賣毋得！」
屋下个生理緊來緊好，阿姆講全部係𠊎个功勞，𠊎真實當暢！

【一份送袂出去的禮物】秦麗
知影你有來佮同學相辭，我實在是足毋甘。我並無共對你的約束放袂記，欲來學校進前閣專工攢禮物欲送予你。不而過，毋知講分開的日子遮爾緊就來矣。同學講你可能已經去到機場矣，哪會按呢？我的禮物煞無法度親手送到你的手裡，就親像是我對你失去信用仝款。

大人的世界，你敢有法度理解？你是一个歹命囡仔，自細漢無老爸，外籍的老母共你放予阿公𤆬就做伊走。因為自細漢綴阿公咧生活，所擺你的臺灣話講甲真好。毋過低收入戶的阿公畢竟嘛老矣，無法度繼續晟養你大漢。經過通報，你予社會局安排去「寄養家庭」。頂頂禮拜你共我講欲去美國，因為遐有一對翁仔某透過安排講欲收養你。
同學攏欣羨你欲去做美國人，講囡仔話毋才按呢！若是人生會當選擇，啥人無向望有一个健全的家庭咧？有老爸、老母的疼惜，毋才是幸福的囡仔！但是人生這盤棋，往往毋是咱會當按算的。你才八歲爾爾，這陣若因為有好心的外國人來收養你，改寫你的人生，阮就應該愛祝福你毋才著。毋過是按怎我會感覺遐爾艱苦，目屎煞一直津落來咧？
你的臺灣話會講甲遮爾好，是因為你無親像一般的囡仔自幼稚園就接受教育，你甚至是佇入國小了後才學注音符號。佇學習上，會呵咾你的嘛干焦我這个本土語言老師爾爾。好佳哉，恁老師真負責任，課後的補救教學總算予你漸漸綴人會得著。我的教學檔案內底閣有你的相片，彼是佮恁耍「聽看覓」的教學活動共你翕的。你生做烏甜仔烏甜，頭毛鉸甲親像「櫻桃丸仔」，有夠成老師的查某囝細漢的模樣。
毋知當時才會當閣看著你？我嘛毋敢向望你這个囡仔佇十年後閣會記得我，總是若等到你大漢，會曉轉來臺灣揣親人的時，請你毋通袂記得家己的名。毋管你佇偌遠的所在，老師攏會祝福你，嘛向望有機會會當親手共這份禮物送予你。

閩南語朗讀文章 編號02號
【大兄】洪宿芬
常在咧想，若是大兄出世的時，無予阿媽抱來阮兜飼，按呢阮這七个小弟小妹，這馬毋知會變按怎？我是毋是會去織布廠抑是磚仔窯做女工？ 
細漢我就知影大兄是抱來的，聽講伊面頂有四个阿兄。彼陣阮阿母拄好月內囡仔無去，阿母煞因為翁婿興跋筊無顧家，賭氣共拄出世無幾工的紅嬰仔送予阮阿媽。就按呢，阮雖然一个阿姊無去，顛倒加一个影響阮一世人的大兄。
佇民國五十年代，庄跤囡仔讀冊無作穡遐重要，若佇佈田抑是割稻仔的時，囡仔請假踮厝裡鬥跤手是真四常的代誌。啊若免鬥跤手的時，攏嘛佮厝邊隔壁的囡仔伴做伙耍，搧尪仔標、擉珠仔，耍一寡有的無的，無人咧讀冊啦！干焦阮大兄佮人無仝，我猶未讀國校仔的時，逐工睏醒，攏會看著伊佇電火跤咧讀冊。當然伊嘛愛鬥做工課，正手扞肩胛頭的扁擔，和阿母擔足重的粟仔去大埕曝，倒手仝款提一本冊那行那讀。阮爸母無讀啥物冊，有時會駡伊假紳士，我嘛想無，讀冊有啥物好？我想欲國小畢業就綴阮細漢阿姑去織布廠趁錢，抑是綴大漢阿姑去磚仔窯做工，是阿兄一直堅持叫阮愛讀冊。
伊讀初中的時，買真濟英漢對照的小說，英語彼爿伊查字典寫甲真詳細，中文這爿就變做我上佮意看的故事冊。這个假紳士的大兄，共阮兜變做佮別人無仝，毋是干焦有農民曆爾爾，閣有世界有名的小說，開闊我的未來。國中三年欲聯考進前，讀大學一年仔的大兄，專工轉來共阿爸講，賰無一個月就欲考試矣，一定愛予我專心準備，袂使閣叫我去鬥做工課，就是按呢我才有法度考出真好的成績。
大兄毋但關心我爾，大漢小弟較被動，伊規氣共押去大學的宿舍顧伊讀成個月，尾仔總算考牢五專。我感覺伊袂輸擔起阿爸的責任，關心照顧阮這七个無血緣關係的小弟、小妹。我常在咧想，若無伊，我會變做啥款？感謝天公伯仔，共一个遮爾好的人送來做阮大兄。佇遮，我嘛欲對大兄說一聲:「多謝！」

閩南語朗讀文章 編號03號
【有你，足好的！】呂淑惠

人講：「大隻雞慢啼！」阿母等你足久足久矣，總算等著你會出聲！

看你出世、滿月、度晬，看你學爬、學行、會走，毋過，就是等無你開喙叫阮一聲「阿母！」。阮一直無放棄，載你去病院出出入入。無論透風落雨，認真來做語言治療，希望足緊就會當聽著你的聲說。後來，閣加上職能治療，攏總九冬半，咱的青春歲月佇病院開花結子，你真正會開喙矣！

你沓沓仔大漢，愈來愈捌代誌。佇阿公過身了後的這段日子，好佳哉，有你！彼暝，恁阿公離開，我的目屎猶掰未離，你就講驚阿媽一个人睏，會孤單無伴，所以欲佮阿媽做伙睏。我看你倒佇眠床頂，睏佇阿公在生所睏的所在，就親像阿公陪佇阿媽的身軀邊仝款，予阿媽睏甲誠四序。你的真情、溫暖，予阮感動在心！你替阿母盡孝心，你比阿母較有情！自彼時，你嘛開始照顧、修理阿公的oo-tóo-bái，走揣『Kawasaki』的老零件，連阿媽欲去菜市仔，你攏會用這台老爺車載阿媽，閣共阿公的彼跤舊箱仔縛佇車頂。你講，坐這台老車，阿媽就會感覺著阿公的氣味，親像阿公毋捌離開過仝款！

咱蹛佇溪仔邊，便若落雨，厝後佮門跤口定定就會做大水，規條路的水溝仔空，糞埽窒甲滇滇滇。你講你欲去買掃梳佮畚箕，主動來替逐家清水溝仔空、清糞埽、掃落葉佮斷枝。我看你流汗糝滴，跤手面曝甲紅紅紅，毋過，成就感寫佇你的笑容，自信予你徛甲騰騰騰！里長伯仔當咧巡庄頭田尾，看著你的拍拚佮你無私的奉獻，歡喜甲喙笑目笑，大聲共你呵咾：「這个社區有你，實在足好的！」連廟埕塗跤兜的塌窩，你嘛家己去買紅毛塗、沙石來共伊補予平，鞏予好勢。廟公阿伯歡喜甲共你贊聲：「咱這个庄頭有你，實在足好的！」

你是教育體制內底所講的「特殊生」，毋過，佇阿媽的心目中，佇里長伯仔、廟公阿伯的心內，你是一个良善、熱情閣無私的囡仔，佇阿母的心肝窟仔裡，你永遠是我的驕傲！
� 凴：音pen⁺；靠著。


� 黏便：音liamˇ pien；隨即。


� 姐：音ze；姊姊。


� 肥㑁㑁：音piˇ dudˋ dudˋ；肥而扎實貌。


� 凴：音ben；靠在某件東西上。


� 潑：音pad；如水澆灑的，大量的、數量多的。


� 揕：音ziim；用指甲刺擊。


� 結截：音gied^ zied^；果斷。


� 肥律律：音puiˇ lud^ lud^；肥滋滋。


� 耐過來：音ngaiˋ goˋ loiˇ；忍耐過來了。


� 揕：音zhimˋ；用指甲深入。


� 計謀：音gieˋ meuˇ；主意。


� 凴：音benˋ；靠在某件東西上。例：凴凳子。





